יומן החדשות
בלילה בחצות; פצצות מתפוצצות; הכוכבים זורחים; והפרחים פורחים; אישה ילדה עוד ילד; עלה מחיר המלט; מחיר העוף ירד; שלשום ירד ברד; אנחנו מזכירים למאזינים; לשמור על המנוחה של השכנים; מיניסטר בלי נרתיק; פגש ידיד ותיק; אמר: "שלום, מר כץ"; פתאום קיבל שבץ; חתול שחור עבר; בין כלב ועכבר; פקיד קטן מעל; בכסף המפעל; תפסו את הרוצח; הגיע מנצח; זמר פתח פה באר; קרא לו זנזיבר; זקן נפל לבור; נהג צעק "חמור!"; חמור נשך גמל; היום חנכו נמל; אנחנו מזכירים למאזינים; לשמור על המנוחה של השכנים; אתמול היתה מפולת; בתוך חנות מכולת; בעמק הבכא; פרצה מהפכה; מציל צעק הצילו; יובל חדש לביל"ו; הממשלה נפלה; תחי הממשלה!; אנחנו מזכירים למאזינים; לשמור על המנוחה של השכנים; בחבל עדולם; חנכו אתמול סולם; בחבל תענך; ערכו חידון תנ"ך; נחנך מפעל כושל; לחומר משלשל; ועשרה מיליון; הלכו שם לטמיון; אזרח אחד הגיע; הביתה במפתיע; ירה במאהב; כדור אחד בלב; בישיבת האו"ם; שוב לא קרה מאום; המשקיפים מודים:; "זה טוב ליהודים"; והרי הודעה שנתקבלה זה עתה:; אנחנו מזכירים למנוחה לשמור על השכנים של המאזינים; סליחה; אנחנו מזכירים למאזינים; לשמור על המנוחה של השכנים; 